CELEX: 62007CA0281
Language: sl
Date: 2009-01-15 00:00:00
Title: Zadeva C-281/07: Sodba Sodišča (drugi senat) z dne 15. januarja 2009 (predlog za sprejetje predhodne odločbe Bundesfinanzhof – Nemčija) – Bayerische Hypotheken- und Vereinsbank AG proti Hauptzollamt Hamburg-Jonas (Uredba (ES, Euratom) št. 2988/95 – Zaščita finančnih interesov Evropskih skupnosti – Člen 3 – Izterjava izvoznega nadomestila – Napaka nacionalnega organa – Zastaralni rok)

21.3.2009   
            
            
               SL
            
            
               Uradni list Evropske unije
            
            
               C 69/7
            
         Sodba Sodišča (drugi senat) z dne 15. januarja 2009 (predlog za sprejetje predhodne odločbe Bundesfinanzhof – Nemčija) – Bayerische Hypotheken- und Vereinsbank AG proti Hauptzollamt Hamburg-Jonas
   (Zadeva C-281/07) (1)
   
   (Uredba (ES, Euratom) št. 2988/95 - Zaščita finančnih interesov Evropskih skupnosti - Člen 3 - Izterjava izvoznega nadomestila - Napaka nacionalnega organa - Zastaralni rok)
   (2009/C 69/10)
   Jezik postopka: nemščina
   Predložitveno sodišče
   Bundesfinanzhof
   Stranki v postopku v glavni stvari
   
      Tožeča stranka: Bayerische Hypotheken- und Vereinsbank AG
   
      Tožena stranka: Hauptzollamt Hamburg-Jonas
   Predmet
   Predlog za sprejetje predhodne odločbe – Bundesfinanzhof – Razlaga člena 3(1), prvi pododstavek, prvi stavek, Uredbe Sveta (ES, Euratom) št. 2988/95 z dne 18. decembra 1995 o zaščiti finančnih interesov Evropskih skupnosti (UL L 312, str. 1) – Uporaba zastaralnega roka, določenega v Uredbi št. 2988/95, v primeru izterjave izvoznega nadomestila, ki je bilo nakazano zaradi napake nacionalne uprave, pri čemer zadevni gospodarski subjekt ni storil nepravilnosti.
   Izrek
   Štiriletni zastaralni rok, določen v členu 3(1), prvi pododstavek, Uredbe Sveta (ES, Euratom) št. 2988/95 z dne 18. decembra 1995 o zaščiti finančnih interesov Evropskih skupnosti, se ne uporabi za postopek izterjave izvoznega nadomestila, ki je bilo neupravičeno izplačano izvozniku zaradi napake nacionalnih organov, če izvoznik ni storil nobene nepravilnosti v smislu člena 1(2) te uredbe.
   
      (1)  UL C 211, 8.9.2007.